b'\n_START_ARTICLE_\nImmeja\n_START_SECTION_\nVladanje\n_START_PARAGRAPH_\nImmeja je zelo verjetno pokopan v tako imenovani Grobnici gospodarja koz na kraljevi  nekropoli  zahodne pala\xc4\x8de v Ebli. Domneva temelji na srebrnem vr\xc4\x8du z njegovim imenom, ki so ga odkrili v njej. Domneva se, da je njemu pripadala tudi vsa grobna oprema, vklju\xc4\x8dno s slonoko\xc5\xa1\xc4\x8denim kipom nilskega konja, ostanki prestola, okra\xc5\xa1enega z bronastimi kozjimi glavami in staroegip\xc4\x8danskim obrednim kijem iz zlata, srebra in slonove kosti, darilo Immejevega sodobnika, faraona Hotepibreja iz Trinajste egip\xc4\x8danske dinastije._NEWLINE_Immeja je tudi po\xc5\xa1iljatelj pisma vladarju, odkritega v Ebli. Eden od njegovih (morda ne neposrednih) naslednikov je bil kralj Hammu[...], ki bi lahko bil Hamurabi. _NEWLINE_Immejevo ime je amoritsko, tako kot imena drugih kraljev Eble. Vse ka\xc5\xbee, da je bilo ime Immeja ljubkovalno ime.'